Coleg y Santes Catrin, Rhydychen

Coleg y Santes Catrin, Prifysgol Rhydychen290px140pxArwyddair Nova et VeteraSefydlwyd 1962Enwyd ar ôl Santes Catrin o AlexandriaLleoliad Manor Road, Rhydychen Chwaer-Goleg Coleg Robinson, CaergrawntPrifathro Roger AinsworthIs‑raddedigion 497Niferoedd myfyrwyr, Rhagfyr 2016: Prifysgol Rhydychen; adalwyd 25 Mai 2017.Graddedigion 409Myfyrwyr gwadd 48Gwefan www.stcatz.ox.ac.uk 

Gweler hefyd Coleg y Santes Catrin (gwahaniaethu).
Un o golegau cyfansoddol Prifysgol Rhydychen yw Coleg y Santes Catrin neu Coleg St Catherine (Saesneg: St Catherine's College neu yn anffurfiol "Catz"). Mae gwreiddiau'r coleg yn dyddio i 1868, pryd y'i sefydlwyd fel delegacy (mudiad o dan rheolaeth y brifysgol) i ddarparu addysg i'r rhai na allasant fforddio treuliau dod yn aelod llawn o'r brifysgol. Yn 2006 roedd gan y coleg £53 miliwn o incwm blynyddol.Oxford College Endowment Incomes, 1973–2006 Adalwyd 03/ Mai 2012.

Hanes
Ym 1874 ffurfiwyd y St. Catharine's Club neu'r St. Catherine's Club fel hwb i weithgareddau cymdeithasol y myfyrwyr. 
Cydnabuwyd y gymdeithas gan y Brifysgol ym 1931 fel y St. Catherine's Society. Penodwyd yr hanesydd Alan Bullock yn bennaeth (censor) i'r gymdeithas ym 1952. Erbyn hyn, roedd wedi tyfu i fod yn debycach i golegau'r brifysgol, ac ym 1956 penderfynwyd troi'r gymdeithas yn goleg. Erbyn 1962 roedd yr arian angenrheidiol wedi cael ei gasglu ynghyd, ac agorodd y coleg newydd ei ddrysau ym mis Hydref o'r un flwyddyn ar safle ar Manor Road, ar ochr ddwyreiniol canol y ddinas. Dyluniwyd adeiladau newydd y coleg gan y pensaer Danaidd o fri, Arne Jacobsen, mewn arddull modernaidd trawiadol. Yn y blynyddoedd cynnar dim ond dynion a gafodd fynychu'r coleg, ond ym 1974, roedd y coleg ymysg y grŵp cyntaf i dderbyn menywod. Erbyn 1978 roedd wedi tyfu i fod y fwyaf o golegau'r brifysgol. Ychwanegwyd adeiladau newydd yn 2005–2006 yn dilyn cynlluniau gan Stephen Hodder.

 Aelodau enwog 
 Euros Bowen, bardd
 Joseph Heller, awdur
 Peter Mandelson, gwleidydd
 Matthew Pinsent, rhwyfwr
 Jeanette Winterson, awdures

Cyfeiriau

Cyfeiriadau


Santes Catrin
Categori:Sefydliadau 1962